GiliGold/VAD_KnessetCorpus huggingface dataset:
<נעמה מנחמי: אנחנו מדברים על פרק זמן קרוב.
<נעמה מנחמי: נראה לי שיש כאן קונצנזוס שמדובר על כמה שעות בודדות.
<נעמה מנחמי: אתה נכנס עכשיו לחקירה, או שתגיש עכשיו או שלא תתאפשר לך הזדמנות.
אורי מקלב: אם כך, זה משהו אחר.
דוד רותם: מי בעד הרביזיה של השר לביטחון פנים?
<דורית ואג: שלושה.
<דורית ואג: מי נגד הרביזיה?
דוד רותם: תודה רבה, הרביזיה התקבלה.
<דורית ואג: תיקו זה לא התקבלה.
דוד רותם: אתם רוצים שאני אעשה עכשיו רביזיה על הרביזיה?
<סיגל קוגוט: תצרף את קולך.
אברהם מיכאלי: אתה פחדן עכשיו.
דוד רותם: אני אצטרך לצרף את קולי, מה אני אעשה, גם יריב יצביע.
אברהם מיכאלי: אתה פחדן.
דוד רותם: אני פחדן, ודאי.
אורי מקלב: אתה מצרף את קולך או לא?
אורי מקלב: או שיש הצבעה או שאין הצבעה.
דב חנין: נגמרה ההצבעה.
אורי מקלב: נגמרה ההצבעה, אתה לא יכול לעשות את זה.
דוד רותם: אני מבקש רביזיה על ההצבעה הזאת.
אורי מקלב: אפשר רביזיה על רביזיה?
אחמד טיבי: בישראל ביתנו אפשר, פה אין.
<נעמה מנחמי: הוא יכול לצרף את קולו.
דוד רותם: אני מגיש רביזיה על ההחלטה לדחות את הרביזיה.
דב חנין: אין אפשרות לרביזיה כזאת.
אורי מקלב: אתה יכול לספור את תוצאות ההצבעה?
דוד רותם: למה אין?
דוד רותם: אני מבקש רביזיה על ההצבעה.
דב חנין: אדוני יושב-ראש הוועדה, עם כל הכבוד והערכה, אין אפשרות כזאת.
דוד רותם: אני רוצה לצרף את קולי.
דוד רותם: אני מצרף את קולי.
דב חנין: אבל ההצבעה הסתיימה.
דוד רותם: היא לא הסתיימה, כי אני מסיים אותה כשאני מודיע על ההחלטה.
אורי מקלב: אתה יכול לעשות הצבעה שנדע מי - - -
דוד רותם: אני רוצה לעשות הצבעה עכשיו.
<נעמה מנחמי: אנחנו מצביעים על הנוסח עצמו ולא על הבקשה לרביזיה.
דוד רותם: על הבקשה לרביזיה.
<דורית ואג: ארבעה בעד.
<נעמה מנחמי: ארבעה.
דוד רותם: אני מצביע על הרביזיה, עכשיו אני אדון בנוסח.
אורי מקלב: זה מי בעד.
אורי מקלב: עכשיו מי נגד.
<קריאה: גם שטרן לא היה, גם שטרן בעד.
אלעזר שטרן: על מה זה?
דוד רותם: רבותי, הרביזיה נדחתה.
אורי מקלב: מי נגד?
דוד רותם: הבקשה לרביזיה התקבלה.
אחמד טיבי: אני קורא למשטרה לפתוח בחקירה על ההצבעה הזאת.
אורי מקלב: אנשים לא היו בחדר.
<דורית ואג: אני לא יכולה ככה לספור.
דוד רותם: אני שואל מי נגד הרביזיה, שירים את ידו.
אחמד טיבי: אברהים צרצור מצביע, הוא חבר הוועדה.
אורי מקלב: מי אצלכם?
דב חנין: אין לנו.
דוד רותם: הבקשה לרביזיה נתקבלה.
אורי מקלב: אנחנו מדינה דמוקרטית?
דוד רותם: מדינה מאוד דמוקרטית.
אורי מקלב: כמעט כמו מצרים – 98%.
דוד רותם: התיקון לסעיף כפי שהוצע.
אורי מקלב: לא ראיתי דבר כזה, אנשים שלא היו בחדר בזמן ההצבעה נכנסו והם מצטרפים להצבעה.
אורי מקלב: לא ייאמן.
דוד רותם: מה לא ייאמן?
דוד רותם: זה היום הראשון - - -
אורי מקלב: אחרי שכבר אמרת שאתה מצרף את קולך אנשים נכנסו לחדר הוועדה, הם מצטרפים וככה אתה עושה הצבעה.
אורי מקלב: אתה, למשל.
אלעזר שטרן: לא נכון, אתה טועה.
אורי מקלב: היו אנשים, לא היית כאן.
אלעזר שטרן: ישבתי פה עשר דקות, אתה דיברת כל הזמן.
דוד רותם: אני מבקש להקריא את הנוסח שהיועצת המשפטית מציעה אחרי שנתקבלה הבקשה לרביזיה.
אורי מקלב: פוגעים באופן סדיר בזכויות העציר וזה חלק מזכויות האזרח.
<נעמה מנחמי: אנחנו מציעים נוסח מוסכם.
<נעמה מנחמי: אני קוראת רק את סעיף 3(ד).
<איילת לוי: הוא לא עציר, אדוני, הוא רק נחקר.
אורי מקלב: הוא נעצר ל-48 שעות.
<איילת לוי: אדוני, נותנים לו הזדמנות.
<איילת לוי: מאפשרים לו להשמיע את קולו.
אורי מקלב: הייתי בדיון, לא באתי עכשיו להצביע.
אברהם מיכאלי: לא שמעו, לא ידעו.
אורי מקלב: הייתי בדיון, ראיתי בדיוק - - -
דוד רותם: אורי, תודה רבה לך.
אורי מקלב: באתי לעזור לך.
אורי מקלב: אתה אוהב הצבעות דורסניות ובאתי לעזור לך לעשות את זה.
אורי מקלב: אני גם יודע מה היתה הדעה שלך לאורך כל הדיון, כי אני השתתפתי בדיון.
אורי מקלב: אתה הרי הובלת את המהלך הזה לאפשר זכויות לעציר.
<נעמה מנחמי: חבר הכנסת מקלב, השאלה היא מה האלטרנטיבה.
<נעמה מנחמי: כלומר, האם התקנות האלה ייחתמו בנוסח - - -
דוד רותם: אלעזר.
דוד רותם: מקלב, תודה רבה.
דוד רותם: עכשיו אני רוצה להקריא את הסעיף כפי שהיועצת המשפטית מציעה אותו.
<נעמה מנחמי: זה נוסח מוסכם שגובש עם המשטרה.
<נעמה מנחמי: סעיף 3(ד) – "נמצא עצור שאינו מיוצג בעיצומם של הליכי חקירה, שנוכחותו בהם נדרשת להשלמתם, ומסירת הטופס והכנת הבקשה על ידי העצור מחייבת הפסקתם או דחייתם, וניתנה לעצור האפשרות להגיש את הבקשה וכן הודע לו כי אם לא יגישה כעת לא יוכל לעשות כן בזמן הקרוב – לא תופסק חקירתו לצורך הכנת הבקשה, אלא אם כן מצא הממונה על החקירה, שהפסקת החקירה לצורך זה לא תפקע בחקירה".
דוד רותם: רבותי, מי בעד הניסוח שהיועצת המשפטית הקריאה?
אלעזר שטרן: אפשר לראות את זה?
<נעמה מנחמי: זה אצלך.
דוד רותם: מי בעד הניסוח הזה של התקנה?
אורי מקלב: זה ניסוח בעקבות הרביזיה?
אורית סטרוק: אפשר לראות את זה?
דוד רותם: אני לא מבין למה לא הגעת לפני זמן כדי לראות את זה?
דוד רותם: גם שלחו לך את זה - - -
אורית סטרוק: היה פקק בדרך.
דב חנין: את הנוסח הזה קראו עכשיו?
דב חנין: איך אנחנו יכולים לראות אותו?
דוד רותם: שלחו לכם את זה גם באי-מייל.
<דורית ואג: חילקנו את זה על השולחן.
אורי מקלב: השולחן הזה ריק, יש רק ניירות טיוטה, אין כאן שום דבר.
שולי מועלם-רפאלי: זה היה גם בדיון הקודם שהם דיברו על זה.
אורי מקלב: לא הנוסח המתוקן.
דוד רותם: תודה, רבותי, מי בעד הניסוח כפי שהוא מוצע?
<דורית ואג: חמישה.
אורית סטרוק: אי-אפשר לראות את זה?
אורית סטרוק: אני רוצה להבין.
דוד רותם: זה נמצא על השולחן שלך, תחפשי לך את זה.
דוד רותם: אני צריך לעבוד אצלך?
דוד רותם: הפסקתי לעבוד אצלך, אני התפטרתי.
אורי מקלב: תעשו את זה בישיבות הנהלת הקואליציה.
אורי מקלב: למה אתם עושים את זה פה?
אורי מקלב: נו, מי נגד?
<דורית ואג: בעד – 5
<דורית ואג: תקנה 3(ד), כפי שקראה היועצת המשפטית של הוועדה, אושרה.
דוד רותם: התיקון נתקבל בחמישה נגד שלושה.
<דורית ואג: חמשה בעד, שלושה נגד.
אברהם מיכאלי: דמוקרטיה לתפארת.
דוד רותם: התקנות מאושרות בנוסח שסיכמנו עליו.
אורי מקלב: אנחנו ענייניים.
אברהם מיכאלי: כבר אישרנו את התקנות האלה בלי הקשקושיאדה שהוספת הבוקר.
דוד רותם: התקנות האלה מאושרות.
דוד רותם: משטרת ישראל, בפעם הבאה כשאתם רוצים רביזיה, תגישו את זה בזמן, כי אחרת תחכו חודשים עד שאני אדון בה.
אורי מקלב: לא יכול להיות שחברי ועדה יראו את זה בדיון.
אורי מקלב: מקבלים החלטות על דעת כולם, מגיע השר לביטחון פנים, יש לחץ של המשטרה, ומשנים פה החלטות בגלל שהמשטרה לא חשבה.
אורי מקלב: לא היתה ועדה מקצועית כמונו.
אורי מקלב: אנחנו יושבים ועושים צחוק מכל הדיונים שלנו.
דוד רותם: שמעת פעם על המושג "רביזיה"?
אורי מקלב: היית יושב-ראש, אתה הובלת, זה לא דבר מהותי ולא קריטי, וכך זה נראה.
דוד רותם: שאלתי אותך אם שמעת פעם על המושג רביזיה.
אורי מקלב: אתה יודע שאני אלוף הרביזיות בוועדת החוקה בקדנציה הזאת.
אורי מקלב: על מה הוא ביקש רביזיה?
אורי מקלב: אפשר לחשוב שהעולם התהפך – הפסקת חקירה באמצע.
דוד רותם: אנחנו נעסוק היום בהצעת חוק לתיקון פקודת העדה הדתית (המרה) (גיור על ידי רב עיר ומועצה מקומית) של חברי הכנסת אלעזר שטרן, עמרם מצנע, מאיר שטרית, דוד צור, דב ליפמן ועליזה לביא.
דוד רותם: חבר הכנסת שטרן, בבקשה.
אלעזר שטרן: כל יום שעובר אנחנו מגבירים התבוללות בעם ישראל ואני רוצה לצמצם אותה.
דוד רותם: כנסת ישראל הפכה להיות מגן ההתבוללות.
דוד רותם: עורך דין שטרן, תתחיל לקרוא בבקשה.
<אלעזר שטרן – הלשכה המשפטית: הצעת חוק לתיקון פקודת העדה הדתית (המרה) (גיור על ידי רב עיר ומועצה מקומית), התשע"ג-2013
<אלעזר שטרן – הלשכה המשפטית: הצעת חוק לתיקון פקודת העדה הדתית (המרה) (גיור על ידי רב עיר ומועצה מקומית), התשע"ג-2013 בפקודת העדה הדתית (המרה) (להלן – הפקודה), אחרי סעיף 1 יבוא: "1א.
<אלעזר שטרן – הלשכה המשפטית: הגדרות בפקודה זו – "בית דין ממלכתי" – בית דין מיוחד לגיור שהוקם מכוח החלטות הממשלה, לפני כניסתו לתוקף של החוק לתיקון פקודת העדה הדתית (המרה), (מס' ...), התשע"ד-2014.
<אלעזר שטרן – הלשכה המשפטית: הכוונה היא לחוק המתקן הזה, דהיינו, הכוונה היא לבתי הדין שהוקמו לפני החוק אותו אנחנו עושים עכשיו.
<אלעזר שטרן – הלשכה המשפטית: "בית דין מקומי" – בית דין לגיור שמוקם על ידי רב עיר לפי סעיף 2ג.
<אלעזר שטרן – הלשכה המשפטית: "בית דין צבאי" – בית דין צבאי לגיור שמוקם על ידי הרב הצבאי הראשי לפי סעיף 2ו.
<אלעזר שטרן – הלשכה המשפטית: "דיין גיור" – מי שמכהן או כיהן בעבר כדיין בבית דין ממלכתי.
<אלעזר שטרן – הלשכה המשפטית: "המועצה" – כהגדרתה בסעיף 1 לחוק הרבנות הראשית לישראל, התש"ם-1980.
<אלעזר שטרן – הלשכה המשפטית: "רב עיר" – כל אחד מאלה: (1) רב עיר, כהגדרתו כסעיף 15(א)(2) לחוק שירותי הדת היהודיים (נוסח משולב) התשל"א-1971, שהוא אחד מאלה: (א) בעל כשירות לכהן כדיין לפי חוק הדיינים, התשט"ו-1955.
<אלעזר שטרן – הלשכה המשפטית: (ב) עבר בחינה בנושא גיור על ידי המועצה או שהמועצה פטרה אותו מבחינה כאמור.
<אלעזר שטרן – הלשכה המשפטית: (2) רב אזורי או רב יישוב, כהגדרתם בסעיפים 7(3) ו-(4) לחוק הרבנות הראשית לישראל, התש"ם-1980, בהתאמה, שהוא אחד מאלה: (א) בעל כשירות לכהן כדיין לפי חוק הדיינים, התשט"ו-1955.
<אלעזר שטרן – הלשכה המשפטית: (ב) בעל כשירות לכהן כרב עיר ועבר בחינה בנושא גיור על ידי המועצה או שהמועצה פטרה אותו מבחינה כאמור.
<שמעון יעקבי: אני אתחיל במה לא ואחרי כן אני אומר מה לדעתי כן.
<שמעון יעקבי: אני סבור שההבחנה בין שלושה בתי דין – בית ממלכתי, בית דין מקומי, בית דין צבאי – היא קונספציה שגויה.
<שמעון יעקבי: במדינת ישראל צריך להיות מערך אחד לגיור, בית דין מיוחד לגיור, בעל הגדרה אחת.
<שמעון יעקבי: ההתוויה הנפרדת לכל סוג של גיור נראית בעיני בעייתית והיא עלולה לגרור אחריה התוויה על המתגייר עצמו.
<שמעון יעקבי: לכן הכול צריך להיות מערך אחד, שם אחד וללא הבחנה ביניהם.
<שמעון יעקבי: ההצעה שלי בהקשר הזה היא שתהיה הגדרה של בית דין מיוחד לגיור, בית דין שדייניו מתמנים לפי חוק זה.
<שמעון יעקבי: בהמשך יפורטו דרכי מינוי הדיינים.
<שמעון יעקבי: בתוך הכלל הזה יכולים להיות גם רבני עיר, יכולים להיות גם דייני גיור שמשרתים בצבא אבל עדיין אנחנו מדברים על בית דין מיוחד לגיור.
<שמעון יעקבי: הערה נוספת היא לגבי ההגדרה של דיין גיור, מי שמכהן או כיהן בעבר כדיין בבית דין ממלכתי.
<שמעון יעקבי: בעיני זאת לא הגדרה נכונה.
<שמעון יעקבי: ההגדרה הנכונה היא מי שמונה לדיין גיור בבית דין מיוחד לגיור לפי חוק זה.
<שמעון יעקבי: אני ממשיך להגדרה של רב עיר.
<שמעון יעקבי: רב עיר מתמנה לפי תקנות מיוחדות שעוסקות ברבני עיר.
<שמעון יעקבי: הכנסת כמובן סוברנית להחליט שהיום הוא לילה והלילה הוא יום ולשנות סדרי בראשית משפטיים במובן המשפטי.
<שמעון יעקבי: אני לא חושב שזה יהיה נכון.
<שמעון יעקבי: כאשר נאמר כאן בהגדרה שרב עיר הוא רב אזורי או רב ישוב כהגדרתם בסעיפים 7(3) ו-(4) לחוק הרבנות הראשית לישראל, מה מסתתר כאן?
<שמעון יעקבי: אנחנו הופכים גם רב קיבוץ פתאום להיות לרב עיר.
<שמעון יעקבי: זאת המשמעות.
דוד רותם: איך במשך כל הדורות כשאדם רצה להתגייר, למי הוא הלך?
<שמעון יעקבי: זאת לא השאלה כרגע.
דוד רותם: תענה לי עליה.
דוד רותם: כאן אתה עונה על השאלות שלי.
<שמעון יעקבי: עם כל הכבוד, אנחנו כרגע מדברים בהגדרות של המונח.
<שמעון יעקבי: תבוא ותאמר שגם רב קיבוץ יכול להתמנות לדיין גיור אבל אל תקרא לו רב עיר.
<שמעון יעקבי: תבוא ותאמר שגם בוגר תכנית להכשרת מנהיגים רוחניים במוסד כלשהו כשיר להיות דיין גיור, אבל אל תהפוך אותו מיני וביי להיות רב עיר.
<שמעון יעקבי: זה פסוידו רב עיר.
<שמעון יעקבי: זוהי הנמכה של המושג רב עיר, זוהי אפילו הגמדה של המונח הזה.
<שמעון יעקבי: לכן אני חושב שזה לא ראוי.
<שמעון יעקבי: לכאורה יש כאן כוונה תעמולתית לבוא ולומר שהמתגייר הזה גויר על ידי רב עיר אבל לא זאת הדרך.
<שמעון יעקבי: אני חושב שצריך ללכת בצורה ישרה.
<שמעון יעקבי: צריך לומר שגם רב קיבוץ שעומד בתנאי הכשירות שייקבעו בחוק כשיר לכהן כדיין גיור.
<שמעון יעקבי: זה בסדר גמור, אבל אל תהפכו את המושגים.
<שמעון יעקבי: צריך ללכת בצורה אחידה, ישרה, גלויה.
<שמעון יעקבי: זאת הדרך.
<רוני נויבאואר: אנחנו חושבים שזה לא צריך להיות בתיקון לפקודת העדה הדתית (המרה).
<רוני נויבאואר: אנחנו כן חושבים שזאת הצעת חוק חשובה וצריכה להיות בחוק נפרד שמתעסקת בדבר הזה מהותית ולא במסגרת פקודת העדה הדתית.
<רוני נויבאואר: דבר שני שאנחנו סבורים - הוא משהו יחסית טכני - שצריך לציין את החלטות הממשלה.
<רוני נויבאואר: בגלל שאנחנו במסגרת הגדרת בית דין ממלכתי, לדעתנו זה טכני.
<רוני נויבאואר: יש לנו קושי מסוים עם ההגדרה של דיין גיור מחמת זה שאנחנו מבינים שבעצם אנחנו מנציחים איזשהו מצב קיים של מי שכיהן או מי שמכהן בבית הדין הממלכתי, אבל אנחנו מבינים שההגדרה הזאת נכונה לעכשיו אבל אנחנו חושבים שנכון היה לקבוע משהו שהוא נכון גם לעתיד.
<רוני נויבאואר: כרגע אנחנו נמצאים באיזשהו מצב שאנחנו מנציחים את המצב כפי שהוא, אבל בעוד זמן מה תישאל השאלה את מי אנחנו ממנים לצורך בית הדין הממלכתי לגיור.
<רוני נויבאואר: בדרך כלל אנחנו מגדירים תהליך אופן של בחירה.
<רוני נויבאואר: לצורך העניין אפשר להחליט מי הוא הבוחר ובאיזו פרוצדורה בוחרים.
דוד רותם: קבענו את זה בהמשך.
<רוני נויבאואר: בהגדרת דיין גיור שמופיעה בסעיף 2(ב) נאמר ראש ההרכב בבית הדין הממלכתי יהיה מי שכשיר לכהן כדיין.
אלעזר שטרן: אנחנו יודעים שהיום לדיינים במערך – ואני מתחבר לשאלת יושב ראש הוועדה - אין להם כשירות של דיינות אלא הם דייני גיור.
אלעזר שטרן: לכן אם נאמר שכל מי שיש לו הסמכה ועבר בחינות של הרבנות בנושא גיור יכול לכהן בבתי הדין ומי שממנה אותו הוא ראש ההרכב, לדעתי זה הדבר הנכון לעשותו.
אלי בן-דהן: מה זה נוגע למה שנאמר כאן קודם?
אלעזר שטרן: זה פותר את הסוגיה הזאת.
אלעזר שטרן: יש הגדרה לדיין גיור שלא מסתכל רק על המצב הנוכחי.
<רוני נויבאואר: ראש ההרכב יכול לבחור כל אחד.
<שמעון יעקבי: זה השלב הבא.
<שמעון יעקבי: צריך להגדיר תנאי כשירות לדיין גיור.
אלי בן-דהן: נכון.
אלי בן-דהן: זה דבר ראשון.
שולי מועלם-רפאלי: תנאי כשירות לראש הרכב.
אלעזר שטרן: יש תנאים לראש הרכב ויש תנאים לגבי מי שהוא יכול למנות כדיין גיור.
<שמעון יעקבי: נכון.
<שמעון יעקבי: בעיני, כאשר אנחנו מדברים על כשירות של דיין גיור, לא מספיק בעיני שיש לו כשירות לרב עיר או שהוא מכהן כרב עיר אלא הוא צריך להיבחן על הלכות דיינים ועדות.
<שמעון יעקבי: רב עיר לא עובר בחינות בהלכות דיינים.
<שמעון יעקבי: הלכות דיינים, אלה לא הרבה סימנים בשולחן ערוך אבל יש הבדל אם אתה יושב בבית דין, אתה צריך לדעת שעברת בחינה בהלכות דיינים.
דוד רותם: אלא אם כן אתה מקבל כושר לרבנות.
<שמעון יעקבי: כושר לרבנות לא כולל גם כשירות בהלכות דיינים כי רב עיר לא נבחן בהלכות דיינים.
<שמעון יעקבי: דומני שבשנים האחרונות הם נבחנים בהלכות עדות אבל בעיני הלכות דיינים ועדות והלכות גיור ומילה, הם תנאי סף כדי לקבל כשירות כדיין גיור.
<שמעון יעקבי: גם אם יש ראש עיר שיכול להיות שהוא מוכשר מאוד והוא תלמיד חכם גדול, אבל הוא לא עבר את הבחינה הלא גדולה הזאת בהלכות דיינים והוא חייב לעבור את הבחינה הזאת כדי שנדע שהוא עומד באיזשהו קונצנזוס מינימלי.
אלעזר שטרן: יושב ראש הוועדה, אני חושב שהעניין הזה של בחינה, אפשר להשאיר אותו לדיון אחר כך בין קריאה ראשונה לשנייה.
אלעזר שטרן: מקובל עלי שצריך לעבור בחינה של הרבנות ואני חושב שאפשר לדבר על זה.
אלעזר שטרן: אני אומר גם לפרוטוקול שאין לי בעיה שיעברו בחינה.
שולי מועלם-רפאלי: אם עושים שינוי, עושים שינוי בכל.
<רוני נויבאואר: אדוני, אני רוצה לחדד את מה אנחנו חשבנו כדי שלא נקדים את המאוחר.
<רוני נויבאואר: אנחנו כן הצענו, לפחות בשיחה שקיימנו קודם לכן עם עוזרו של חבר הכנסת, ואמרנו שהיות ומדובר כאן במשהו שהוא רב משקל, אנחנו חושבים שכן היה צריך לראות אם תנאי הכשירות מספקים ולדאוג שיהיו תנאי כשירות.
<רוני נויבאואר: דבר שני, צריך לשקול את האפשרות איך אתה בוחר מכל בעלי תנאי הכשירות המסוימים האלה, האם אתה אומר שאוטומטית מי שיש לו תנאי כשירות, המשמעות היא שהוא יכול להפוך להיות דיין בבית דין לגיור או שזה משהו קצת יותר כבד מזה.
<רוני נויבאואר: אני חשבתי שהאקוויוולנט האזרחי למשל שאנחנו מכירים מחיי היום יום האזרחיים, שיש בית משפט אבל לא מספיק מישהו שיש לו שבע שנות עריכת דין על מנת להתמנות להיות שופט שלום, אני חושבת שקל וחומר המציע צריך לחשוב על איזשהו הליך.
אלי בן-דהן: ועדת מינויים?
<רוני נויבאואר: משהו שמאפשר זאת.
<רוני נויבאואר: אנחנו חושבים ששיקול הדעת שמפעילים הוא שיקול דעת שיפוטי, שיהיה מנגנון של ביקורת שיפוטית, זה משהו מהותי ואנחנו חושבים שהדרך הנכונה לבקר אותו היא ודאי לא באמצעות הנחיות מינהליות אלא זה משהו שאני רוצה להקנות לו את הסטנדרט לבחור את האדם הראוי.
<רוני נויבאואר: זה יכול להיות אדם עם דעות שונות, אנחנו לא נכנסים לשאלת הדעות והאמונות אבל אנחנו כן נכנסים לזה שזה יהיה אדם ראוי ומשכמו ומעלה באיזשהו מובן.
אלעזר שטרן: הוא רב בישראל.
אלי בן-דהן: מה עמדתם לגבי ההליך שקיים היום על ועדת איתור שעומד בראשה נשיא בית הדין הגדול?
<רוני נויבאואר: אנחנו לא נכנסים לשאלה הזאת.
<רוני נויבאואר: אנחנו מבחינתנו חושבים שצריך להיות משהו שמאפשר איזה שהם תנאי כשירות ועל בסיסם איזשהו הליך מינוי.
<רוני נויבאואר: אנחנו לא חושבים שזאת עמדה משפטית לומר מי הפונקציה שתמנה.
אלי בן-דהן: אבל ברור שצריך להיות איזשהו הליך.
אלי בן-דהן: אני מסכים.
אלי בן-דהן: אגב, זה נעשה גם היום.
<רוני נויבאואר: היום יש מנגנון מסוים ואני מניחה שכל חברי הכנסת כאן יודעים.
<רוני נויבאואר: זה בעצם מה שעומד לדיון.
אלעזר שטרן: להבדיל מבית משפט, בית דין שעסק בגיור לאורך השנים, לאורך דורות ישראל, לא היה אפילו שלושה רבנים.
אלעזר שטרן: לכן כל העניין הזה, לא הולך לסרבל את זה אלא מתוך הבנת המצוקה שקיימת, איך אנחנו לא מסרבלים, עושים ועדות ובסוף מנציחים סוג של מצב קיים אלא אם נתנו למישהו הסמכה לרב עיר והעברנו אותו את הבחינות או שהוא כבר עבר אותן, הוא יוכל להקים לעצמו בית דין.
אלעזר שטרן: יש באמת כשירות מינימום עליה דיברנו כאן.
אלעזר שטרן: לעשות את ההשלכה הזאת בסוף, הרי מהר מאוד תגיעי גם לכך שכולם צריכים דיינים ובדיוק לזה אנחנו לא רוצים להגיע כי אז לא יקום בית דין.
<רוני נויבאואר: אנחנו לא חושבים שזה בהכרח אומר שתנאי הכשירות צריכים להיות זהים.
<רוני נויבאואר: תנאי הכשירות יכולים להיות מגוונים בהתאם לרוחב הדעות ורוחב ההשקפות שאתה רוצה שיהיו בבית דין לגיור, אבל כן יש איזה משהו שנראה לי שהוא שונה.
<רוני נויבאואר: ראשית, עומדת כאן על הפרק השאלה האם אתה רוצה באמת לייחס לכל רב של קהילה את האפשרות להכניס לתוך הקהילה שלו אנשים.
<רוני נויבאואר: זאת שאלה שפתוחה לחברי הכנסת והם יחליטו בה.
<רוני נויבאואר: לאנשים האלה יש שיקול דעת שבסופו של דבר הוא שיקול דעת שיפוטי.
<רוני נויבאואר: הם צריכים להחליט את ההחלטה.
<רוני נויבאואר: מבחינתנו אין רשות מינהלית שצריכה לבוא ולומר להם זה תעשה וזה לא תעשה.
<רוני נויבאואר: ברגע שאתה אומר שהפונקציות שממנות את בעלי התפקידים הן כבר לא אותן פונקציות שממנות היום, המשמעות היא שמי שממנה היום את הדיינים, כפי שנאמר, יש פונקציות מסוימות שהן ממנות והן ממילא בודקות שיש אחידות מסוימת, גם אם מסכימים אתה וגם אם לא מסכימים אתה.
<רוני נויבאואר: מרגע שאתה מבזר את הכול, השאלה הנשאלת היא אם יש איזשהו מקום ליצירת אחידות כלשהי באיזשהו תחום בתוך כל המרחב הזה.
אלעזר שטרן: ראש ההרכב.
<רוני נויבאואר: אנחנו חשבנו שדבר שלפחות ראוי לעשות הוא לתת לאנשים שהם באמת אנשים בעלי משקל, לא בהכרח רק אנשים שעוברים את תנאי הסף, על מנת שהם יוכלו באמת להפעיל את שיקול הדעת המיטבי.
<רוני נויבאואר: אנחנו לא אומרים להם איך להפעיל את שיקול הדעת, לפחות אנחנו לא ממליצים להם איך להפעיל ואנחנו לא אומרים שנבקש לקבוע את הסמכות שתמנה, אבל אנחנו כן רוצים שאלה יהיו אנשים שכאשר הם מפעילים את שיקול הדעת המשפטי שלהם – ולא צריך לבקר אותם מינהלית – הדבר הנכון שצריך להיות זה שאלו יהיו אנשים שהם בעלי משקל.
דוד רותם: כל השלושה?
<רוני נויבאואר: מבחינתנו אנחנו חושבים שכל השלושה אבל יכול להיות שגם אפשר פחות.
<רוני נויבאואר: זה משהו שאנחנו מעלים כאן לדיון.
אלעזר שטרן: בדיני משפחה יושב שופט אחד.
<רוני נויבאואר: יכול להיות שאלה שלושה ויכול להיות שאתה צריך לקבוע תנאי כשירות מסוימים ואתה רוצה שראש ההרכב יהיה.
אלעזר שטרן: אם בדיני משפחה יושב שופט אחד, נותנים עכשיו עוד שני רבנים שעצם זה שהם רבנים, יש לזה משקל.
אלעזר שטרן: למה לסרבל את הדברים?
אורי מקלב: אני חושב שחבר הכנסת שטרן צודק.
אורי מקלב: אני גם לא חושב שצריך דיין אחד.
אורי מקלב: יש מקומות בהם יושב עובד סוציאלי ולא שופט לענייני משפחה.
אורי מקלב: רב-סרן גם יכול להיות.
אורי מקלב: לא צריך למצוא חן ולקבוע קריטריון של רב או של עוד שלושה שמצטרפים אליו.
אורי מקלב: אני חושב שמשרד המשפטים התפתל כאן ובעצם אמר את הכול.
אורי מקלב: זה להראות איך החוק הזה לא מבדיל ולא נותן כל קריטריונים והסמכה אלא כל אחד יכול לקבוע.
אורי מקלב: אם הבנתי אותך נכון, בעצם את אומרת שכל אחד קובע קריטריונים איך להיכנס לקהילה שלו.
אורי מקלב: כך את רואה את רוח החוק, שכל רב קובע לעצמו – עם צוות, בלי צוות, אפשר גם הרב עצמו בלי שני אנשים שמצטרפים אליו – וכפי שאמרת, זה נכון, הוא צריך לקבוע לעצמו איך הוא רואה את זה שאנשים יכולים להיכנס לקהילה שלו.
אורי מקלב: זה בעצם כל התהליך.
אורי מקלב: זה לא תהליך גרות כפי שידענו עד היום, כניסה לעם היהודי, איך מישהו יכול להיות יהודי, אלא הוא נכנס לקהילה.
דוד רותם: העם היהודי, אצלנו זאת הקהילה שלנו.
אלי בן-דהן: אבל דווקא רוני אמרה דברים הפוכים לדבריך.
אורי מקלב: אני יודע אבל אני רוצה להראות את המשמעות של מה שאתם עושים.
אלי בן-דהן: היא כאן הרצינית ביותר.
אלי בן-דהן: היא אמרה כאן אמירות רציניות מאוד.
אורי מקלב: לאור מה שהיא אמרה, זה אומר שכל רב צריך ללכת ברוח הזאת, לא צריך להחמיר.
אורי מקלב: אתם יכולים להמשיך עם העניין הזה.
אורי מקלב: לי לא הייתה עמדה עד עתה ולא ראיתי שיש עמדה של המשרד לשירותי דת.
אלי בן-דהן: יש לי כאן נוסח של המשרד.
אורי מקלב: זה לא הופץ קודם לישיבה.
אלי בן-דהן: הופץ היום.
אורי מקלב: עוד לא קראתי אותו.
אורי מקלב: הנוסח שלכם מסכים להצעת החוק הזאת?
אלי בן-דהן: בדברים מסוימים הוא שונה ובדברים מסוימים הוא תומך.
אלעזר שטרן: אני ראיתי אותו.
אלעזר שטרן: לא ידעתי שהוא שונה.
אלעזר שטרן: אמרו לי שזה אותו הדבר.
אלי בן-דהן: הקונספציה.
אלי בן-דהן: אתה יודע את דעתי ואני לא מסתיר אותה.
אלי בן-דהן: אמרתי לך אותה עשר פעמים.
אלעזר שטרן: אני יודע את דעתך על הבחירות לרבנות הראשית כי אחרת לא היינו דנים כאן.
אלי בן-דהן: גם אתה כמו עליזה לביא?
אלי בן-דהן: הסתירו אותי?
אלי בן-דהן: אתם הייתם בפרונט ולא יאיר לפיד וציפי לבני.
אלעזר שטרן: אני לא יודע על מה אתה מדבר.
אלי בן-דהן: אנשים בחרו אותך ולא בחרו את ציפי לבני.
אלי בן-דהן: באמת, אם תרד לרמה הזאת, אני ארד רמה יותר קשה.
אלי בן-דהן: אלעזר, אני מציע לך, אל תרד לרמה הזאת.
אלי בן-דהן: לא מתאים לך.
אלי בן-דהן: גם לא מתאים לי.
דוד רותם: אל תיכנסו לוויכוח.
אלי בן-דהן: אני מציע לך, אל תרד לרמה הזאת כי בלבי יש הרבה.
אלי בן-דהן: דע לך, אני ממליץ לך, אל תרד לרמה הזאת.
אלי בן-דהן: לא מכובד לך וגם לא לי.
אלי בן-דהן: אני מציע לך לשתוק.
אלי בן-דהן: תעצור כאן ותשתוק.
אלי בן-דהן: תאמין לי, לטובתך.
אורי מקלב: אפשר לדעת מה העמדה של המשרד לשירותי דת?
אלי בן-דהן: כן.
אלי בן-דהן: בוא נדון עליה.
אלי בן-דהן: אני רוצה לדון עליה.
אלעזר שטרן: אני דיברתי על הבחירות לכנסת?
אלי בן-דהן: על מה דיברת?
אלעזר שטרן: על הבחירות לרבנות הראשית.
אלי בן-דהן: אתה דיברת על הבחירות לכנסת.
אלי בן-דהן: אני משתתף בבחירות לרבנות הראשית?
אלעזר שטרן: אל תגיד לי על מה דיברתי.
דוד רותם: אתה דיברת על הבחירות לרבנות הראשית.
אלי בן-דהן: אם דיברת על הבחירות לרבנות הראשית, אני מבקש ממך סליחה.
אלי בן-דהן: אני הבנתי ממך שאתה מדבר על הבחירות לכנסת.
אלעזר שטרן: שמעת אותי פעם מדבר על הבחירות לכנסת.
אלי בן-דהן: אם דיברת על הבחירות לרבנות הראשית, אני מבקש סליחה.
דוד רותם: תציע את ההצעות שלך.
אורי מקלב: לסדר הדיון.
אורי מקלב: אתה הודעת בדיון הקודם שאתה לא תיתן להניח הצעות אחרות.
אורי מקלב: יש שינוי בעמדה שלך אדוני היושב ראש?
דוד רותם: כאשר הרב בן-דהן מציע הצעה של המשרד לענייני דעות, לפי החלטת ועדת השרים אני צריך שתהיה הסכמה בין המציע לבין המשרד לשירותי דת ומשרד המשפטים.
אורי מקלב: אני מבין שחוות הדעת שלך מתואמת עם מועצת הרבנות הראשית והרבנים הראשיים.
אורי מקלב: אני רוצה לדעת כדי לדעת היכן אני עומד בעניין.
דוד רותם: הכול יהיה בהסכמה.
אורי מקלב: העמדה של היועץ המשפטי – הייתי בוועדת הפנים ואמרו לי שהיושב ראש יורד עליו, חבל על הזמן – זו עמדה שמקובלת?
שולי מועלם-רפאלי: לא שמעתי כאן ירידות של היושב ראש על היועץ המשפטי.
אורי מקלב: היה דיון מהיר שלי בוועדת הפנים לגבי עצורים אזוקים בתאים.
אורי מקלב: אבל הבנתי שעצורים אזוקים בתאים זה לא נורא כי כאן הדיון יותר גרוע.
אורי מקלב: העמדה הזאת של עורך דין יעקבי, היא עמדת הרבנים הראשיים?
אורי מקלב: אני צריך לדעת היכן אני עומד.
דוד רותם: מה שהוא הציג, אני אציע להצביע נגד זה.
אורי מקלב: את זה אנחנו יודעים.
אורי מקלב: אנחנו כאן לא שנה אחת.
אורי מקלב: זאת לא קדנציה ראשונה שלנו כאן.
אורי מקלב: מכירים את זה.
אורי מקלב: אפשר לשמוע את המשרד לענייני דתות.
אלי בן-דהן: אני הנחתי כאן הצעת חוק ואני אקדים הקדמה.
אלי בן-דהן: חבר הכנסת שטרן ואני ניסינו, ולא רק ניסינו, אלא הגענו להרבה הסכמות בנוגע לחוק הגיור.
אלי בן-דהן: הנוסח שהוצע על ידו והוגש לכם, לדעתי לא תואם את ההסכמות ולכן אני הכנתי נוסח אחר שהוא גם הנוסח שנמצא כבר כמעט חודשיים במשרד המשפטים וביקשנו את הדרג המקצועי לאשר לנו אותו להפיץ כתזכיר.
אלי בן-דהן: אני מקווה שבימים הקרובים הדיונים בינינו לבינם יסתיימו ונוכל להפיץ אותו כתזכיר, כהצעת חוק ממשלתית.
אלי בן-דהן: אני חושב שזאת הדרך הנכונה שנעשית בכל משרדי הממשלה ואני לא אסכים שהמשרד שלנו יהיה המשרד המופלה היחיד.
אלי בן-דהן: כל הצעת חוק פרטית של חבר כנסת שהמשרד הממשלתי הנוגע לאותה הצעת חוק מגיש הצעת חוק ממשלתית, מתכבד חבר הכנסת המציע וממתין עם הצעת החוק הפרטית שלו והיא משתלבת עם הצעת החוק הממשלתית.
דוד רותם: רוני, מה אתם אומרים על סעיף ההגדרות שמציע בן-דהן?
אורי מקלב: אתם עדיין לא הגשתם.
שולי מועלם-רפאלי: כשאני הגשתי הצעת חוק על עבודה מועדפת, ההחלטה בוועדת שרים הייתה שאני אתכבד ואחכה לוועדה של שר הרווחה.
אורי מקלב: אבל כאן אישרו את זה.
שולי מועלם-רפאלי: אבל גם את שלי אישרו ואמרו לי שמאשרים תחת זה שאחכה.
אורי מקלב: אבל עוד לא הגישו.
איילת שקד: הגישו.
איילת שקד: משרד המשפטים תוקע את זה.
אורי מקלב: זה לא הגיע לוועדת שרים.
איילת שקד: הגישו בתיאום עם משרד הדתות.
אלעזר שטרן: נכון, אבל עכשיו זה כאילו משהו אחר.
דוד רותם: מה החליטה ועדת השרים בחוק שלך?
אלעזר שטרן: שהחוק שלי ייעשה בתיאום.
אלעזר שטרן: לא שיוגש חוק ממשלתי.
אלעזר שטרן: דרך אגב, אתמול הכנסת אישרה הצעת חוק של הוועדה למינוי שופטים ואף אחד לא אמר שימתינו חברות הכנסת ותהיה הצעת חוק של הממשלה.
אלעזר שטרן: המשחק הזה הוא משחק פוליטי שנועד לפגוע והוא לא מביא בחשבון את טובת המתגיירים.
אלעזר שטרן: הוא קרדיטציה עלובה.
דוד רותם: גם זה דבר לגיטימי.
אלעזר שטרן: יש קרדיטציה עלובה.
אלעזר שטרן: אין לי בעיה עם זה אבל הזמן שעובר וההתבוללות, כמו שאמרתי קודם, שמתרחשת כל יום, היא נוחה לחלק מהאנשים אבל לוועדת השרים ולממשלת ישראל שהביעה את דעתה בוועדת השרים, היא לא הייתה נוחה וגם לא לדיונים שהיו בהנהלת הקואליציה.
אלעזר שטרן: לבוא עכשיו ולומר עוד פעם מה שכתוב בהצעת החוק שהבוקר אנחנו רואים אותה, אלה משחקים פוליטיים נמוכים.
דוד רותם: אתה הצעת בחוק שלך סעיף הגדרות.
דוד רותם: בא עכשיו הרב בן-דהן ואומר שיש לו הגדרות בנוסח אחר.
אלעזר שטרן: הרב בן-דהן, על כל ההגדרות לא הייתה לו אפילו מחלוקת אחת.
דוד רותם: עכשיו יש לו.
אלעזר שטרן: אז בוא נסגור את הוועדה.
אלי בן-דהן: אסור לחלוק בינינו?
אלעזר שטרן: לא עכשיו על מה שסיכמנו.
אלעזר שטרן: התרבות הזאת היא תרבות בעייתית.
דוד רותם: גם למשרד המשפטים יש בעיה עם ההגדרות שלך.
דוד רותם: רוני אומרת שיש לה בעיות עם ההגדרות שלך.